የኢትዮጵያ  ህገ መንግሥት ለአፍሪካውያን ሞዴል የሚሆን ነው – ፕሬዚደንት አልበሽር
የኢትዮጵያ ህገ መንግሥት ከኢትዮጵያውያን አልፎ አፍሪካውያን ህዝቦች  ሞዴል  መሆን እንደሚችል  የሱዳኑ ፕሬዚዳንት አማር ሀሰን አልበሽር  ተናገሩ ።በአፋር ሰመራ  ከተማ እየተከበረ በሚገኘው 12ኛው የብሔሮች ፣ብሔረሰቦችና ሕዝቦች በዓል  ላይ በክብር እንግድነት የተገኙት ፕሬዚዳንት አልበሽር ባደረጉት ንግግር የኢትዮጵያ ህገመንግሥት ለአገሪቱ ሕዝቦች አንድነት ፣ሰላምና መረጋጋትን በመፍጠርና የኢኮኖሚ ዕድገት መመዝገብ ምክንያት በመሆኑ ለሌሎች አፍሪካውያን ምሳሌ የሚሆን ነው ብለዋል ።ሱዳንና ኢትዮጵያ  የረጀም ዓመት የተጠናከረ  ግንኙነት መመሥረት  የቻሉ አገራት ናቸው  መሆናቸውን በንግግራቸው የገለጹት ፕሬዚዳንቱ የኢትዮጵያ የጀመረችው ሁሉን አቀፍ የህዳሴ  ጉዞም  የጎረቤት ሱዳንም ህዳሴ እንደሆነ ተናግረዋል ።በሱዳን በደቡብ ኮርዶፋን፣  በብሉናይና ዳርፉር  አካባቢዎች የተከሰቱ ግጭቶች  እንዲረግቡና ሁሉን አቀፍ ብሔራዊ እርቅና ውይይት ተካሄዶ ሰላም ና መረጋጋት  እንዲሰፍን ኢትዮጵያ  የተጫወተችው  ሚና የላቀ  እንደነበር  ፕሬዚዳንት አልበሽር ጠቁመዋል ።ሱዳን በቅርቡ በአሜሪካ የተነሳላት የኢኮኖሚ ማዕቀብ በሱዳንና ኢትዮጵያ መካከል ያለውን  ኢኮኖሚያዊና ፓለቲካዊ ሁለትዮሽ ግንኙነት  ለማጠናከር እግዛ እንደሚኖረው በንግግራቸው  አብራርተዋል ።የሁለቱ አገራት በተለያዩ ዘርፎች የሚያደርጉት  ግንኙነትን ለማጠናከር የሁለቱ አገራት የሥራ ኃላፊዎች በተከከታታይ  በመገናኘት  ለሌሎች አፍሪካ አገራት  ምሳሌ የሚሆን  የትብብር  ማዕቀፍን እንደሚፈጥሪ ፕሬዚደንቱ ተናግረዋል ።